విజయవాడ : ఆర్టీసీ చార్జీల పెంపును నిరసిస్తూ... విజయవాడ పండిట్ నెహ్రూ బస్ స్టేషన్ లో సీపీఎం ఆధ్వర్యంలో ఆందోళనలు చేపట్టారు. ఈ సందర్భంగా రాజధాని ప్రాంత సీపీఎం కన్వీనర్ సీహెచ్ బాబూరావు మాట్లాడుతూ ప్రభుత్వం ఆర్టీసీ చార్జీలు పెంచి దొంగ దెబ్బ తీసిందని... ఎన్నికల్లో ఇచ్చిన హామీలను తుంగలో తొక్కిందని విమర్శించారు. పెంచిన ఆర్టీసీ చార్జీల వల్ల ప్రజలపై రూ.350 కోట్ల భారం పడనుందని తెలిపారు. డీజిల్ ధరలు తగ్గినా చార్జీలు పెంచడం అన్యాయమన్నారు.